wickkiey/tamil-wikipedia-markdown huggingface dataset:
# சேதி மொகல்லா


**சேதி மொகல்லா** *(Sethi Mohallah)* என்பது சில நேரங்களில் **சேதியன் மொகல்லா** என்றும் அழைக்கப்படுகிறது. இது பாக்கித்தானின் பழைய நகரமான பெசாவரில் ஒரு பழைய மற்றும் பாரம்பரியமாக ஏற்பாடு செய்யப்பட்ட சுற்றுப்புற வீடாகும். மொகல்லாவில் சேதி குடும்பத்தினரால் கட்டப்பட்ட ஏழு தெற்காசிய மாளிகைகள் உள்ளன. அவை மத்திய ஆசியாவை நினைவூட்டும் பாணியில் விரிவான மர வேலைப்பாடுகளுடன் இது கட்டப்பட்டுள்ளன. 19 ஆம் நூற்றாண்டின் பிற்பகுதியில் இந்த வீடுகள் கட்டி முடிக்கப்பட்டன.  

## பின்னணி

சீனா, இந்தியா, ஆப்கானித்தான், ஈரான் மற்றும் மத்திய ஆசியாவில் பல்வேறு வணிகங்களைக் கொண்டிருந்த வர்த்தகர்களான் சேதி குடும்பத்தினர் மசார் செரீப், தாசுகண்ட், புகாரா, சமர்காண்ட் மற்றும் ஆசிய பிராந்தியத்தின் பிற நகரங்களிலிலும் தங்கள் வர்த்தக மையங்களைக் கொண்டிருந்தனர். சேதி குடும்பம் பெசாவரில் கணிசமான பொதுநலப் பணிகளில் ஈடுபட்டிருந்தார். அவர்கள் *லேடி ரீடிங்* மருத்துவமனை மற்றும் இசுலாமியக் கல்லூரி மசூதி ஆகியவற்றையும் கட்டினர். மேலும் ஏழைகளுக்கான குடிநீர் கிணறுகள் அமைப்பதில் பங்களிப்பு செய்திருந்தனர்.  

1917 ஆம் ஆண்டில் உருசியப் புரட்சியின் போது சேதிகளின் வணிகம் வீழ்ச்சி தொடங்கியது. அவர்களின் வணிகங்கள் பின்னடைவுகளை சந்தித்தது. அதன்பிறகு ஒருபோதும் மீளவில்லை. எனவே அவர்களின் நிலைமை மத்திய ஆசியாவை விட்டு வெளியேறி பெசாவருக்குத் திரும்பும்படி கட்டாயப்படுத்தின.  

## இருப்பிடம்
இது பெசாவரின் பழைய சுவர் நகரத்தில் காந்தா கர் (கடிகார கோபுரம்), கலான் கடைவீதி மற்றும் கோர்கத்ரி ஆகிய இடத்திற்கு அருகில் அமைந்துள்ளது.  

## வடிவமைப்பு
புகாராவின் வடமொழி கட்டிடக்கலை உத்வேகத்துடன் இங்கு வீடுகள் வடிவமைக்கப்பட்டுள்ளன. அழகாக அலங்கரிக்கப்பட்ட இரண்டு தெஹ்கானாக்கள் (அடித்தள அறைகள்), ஒரு பாலகானா (மேல் மாடி), தலான்ஸ் (பெரிய அரங்குகள்), சினிகானாக்கள் (புகைபோக்கிகள் மீது அலங்காரம் மற்றும் கலை துண்டுகள் காட்டப்படும் அறைகள்) மற்றும் நீரூற்றுகள் ஒவ்வொரு வீட்டிலும் காணப்படுகின்றன. இங்குள்ள கூரைகள் வர்ணம் பூசப்பட்டு சுவர்கள் கண்ணாடி வேலைகளால் அலங்கரிக்கப்பட்டுள்ளன. வீடுகளில் ஒன்று வடமேற்கு எல்லைப்புற மாகாண அரசாங்கத்தால் வாங்கப்பட்டுள்ளது. இந்த வீட்டில் இரண்டு பகுதிகள் உள்ளது. ஆண்களுகென ஒன்றும் பெண்களுக்கு ஒன்றும் என உள்ளன. இதன் ஒட்டுமொத்த கட்டமைப்பும் செங்கல் மற்றும் மரவேலைகளின் கலவைகளால் உருவாக்கப்பட்டுள்ளது. இந்த வீடுகள் செதுக்கப்பட்ட மர கதவுகள் மற்றும் பால்கனிகளால் அலங்கரிக்கப்பட்டுள்ளது. வர்ணம் பூசப்பட்ட மற்றும் பிரதிபலித்த ஏட்ரியங்கள் காற்று உள்ளே வரவும் மற்றும் கவர்ச்சிகரமான காட்சிகளை வழங்குகின்றன. இதன் முக்கிய நுழைவாயில்கள் மிகச்சிறப்பாக செதுக்கப்பட்ட மரத்தால் செய்யப்பட்டவை.  

இது 12 அறைகள் மற்றும் நான்கு அடித்தளங்களைக் கொண்டுள்ளது மற்றும் ஒரு நீரூற்றும் இதில் அடங்கும். வடிவியல் வடிவமைப்புகளுடன் வண்ணமயமான கண்ணாடி கூரைகள், சுவர்களில் பல்வேறு அற்புதமான வடிவமைப்புகளின் செதுக்கல்களுடன் மரவேலை, ஒரு பெரிய ஓய்வு இடம் ஆகியவை அமைக்கப்பட்டுள்ளன. மரத்தால் செய்யப்பட்ட இது தக்-இ-சுலைமானி என்று அழைக்கப்படுகிறது. குளிர்காலத்தில் சூரிய ஒளி வெளிப்படவும், அழகான வென்டிலேட்டர்கள், சாய்ந்த ஜன்னல்கள், மர சுவர் அலமாரியில், திட்டமிடப்பட்ட மரச்சட்டங்களுடன் புகைபோக்கிகள் மற்றும் சிவப்பு செங்கல் படிக்கட்டுகள் வீட்டின் முக்கிய அம்சங்கள் ஆகும்.  
## புகைப்படத் தொகுப்பு
# தாய்பெய் பெரிய பள்ளிவாசல்



**தாய்பெய் பெரிய பள்ளிவாசல்** தாய்வானில் உள்ள பெரிய மற்றும் மிகவும் புகழ்பெற்ற பள்ளிவாசல் ஆகும். இதன் மொத்தப் பரப்பளவு 2,747 சதுர கிலோமீற்றர்கள். இது தாய்பெய் நகரின் தான் மாவட்டத்தில் அமைந்துள்ளது. இது தாய்வான் நாட்டிலுள்ள கட்டிடங்களில், மிக முக்கிய இசுலாமியக் கட்டிடக் கலை எனக் கருதப்படுகிறது. இது வரலாற்றுச் சிறப்பு மிக்க இடமாக, 1999 ஆம் ஆண்டு சூன் மாதம் 29 ஆம் நாள் அன்று தாய்பெய் நகர அரசினால் அறிவிக்கப்பட்டது.  

## வரலாறு

### முதலாவது கட்டிடம்
1945 ஆம் ஆண்டு தாய்வான் நிலப்பகுதியானது, யப்பானிய அரசிடமிருந்து, சீன அரசிடம் ஒப்படைக்கப்பட்டப் பிறகு, நாஞ்சிங்கின் சீன முசுலீம் சங்கமும், தாய்வானில் சீன முசுலிம் சங்கத்தின் கிளையை உருவாக்குவதற்கு முயற்சித்தனர். இதற்கான தயாரிப்புக் குழுவில், சாங் சிசுன் (常子春), வாங் யிங்சாய் (王靜齋), செங் ஊரன் (鄭厚仁) ஆகிய மூவரும், 1947 ஆம் ஆண்டு திசம்பர் 23 நாள் நிருவாகம் நியமித்தது.  

பின்னர், தாய்வானுக்கு குடிபெயர்ந்த பல சீன முசுலிம்கள், தொழுவதற்கான சரியான இடம் இல்லாததால், அவர்கள் தாய்வானின் முதலாவது பள்ளிவாசலைக் கட்டுவதற்காக நிதி சேகரித்தனர். அவர்கள் எண். 2, ஒழுங்கை17, இலிசூ தெரு (麗水街) என்ற இடமுள்ள தாய்பெய் நகரத்தில் கட்ட முடிவெடுத்தனர். இந்த இடம் தான் மாவட்ட ஆட்சியின் கீழ் அமைந்து, மேற்படி முகவரியில் பள்ளிவாசலைக் கட்டினர். இதற்கான நிலம், சாங் சி-சுன், செங் ஊரன் என்ற இருவரால் நன்கொடையாக அளிக்கப்பட்டது. சீன பெரு நிலப்பகுதியிலிருந்து வந்த முசுலிம்கள், இந்தப் பள்ளியில் 1948 ஆம் ஆண்டுஆகத்து மாதத்திலிருந்து தொழுவதற்குத் தொடங்கினர். KMT அரசில் சீன முசுலிம்களின் எண்ணிக்கை அதிகரித்தமையால், இப்பள்ளிவாசல் வளர்ந்து வரும் தொழுகையாளிகளின் எண்ணிக்கைக்கு போதுமானதாக இல்லை. எனவே, அவர்கள் பள்ளிவாசலைக் கட்டுவதற்காக புதிய இடம் தேட வேண்டிய சூழ்நிலை வந்தது.  

### தற்போதைய கட்டிடம்

சீன உள்நாட்டுப் போர் முடிவுக்கு வந்த பின், 1950 ஆம் ஆண்டின் பிற்பகுதியில், சீன தேசிய அரசு சீன பெருநிலப் பகுதியில் இருந்து, தாய்வான் இடம்பெயர்ந்தது. அதன் பிறகு, சீன முசுலிம் சங்கத்தின் தலைமை இயக்குநர் பாய் சோங்சி என்பவரும், சீனக்குடியரசின் வெளியுறவுத் துறை அமைச்சர் ஜியோர்சு யே என்பவரும் இணைந்து, பெரிய இசுலாமிய பாணியிலான பள்ளிவாசலைக் கட்டுவதற்குப் பரிந்துரைத்தனர். அது புகழ் பெற்ற கட்டிடக் கலைஞரான, யாங் சோ-செங்கினால் வடிவமைக்கப்பட்டது. இவர் தாய்பெய் கிராண்ட் ஓட்டல், சங் கை செக் நினைவு மண்டபம், தாய்பெய் தேசிய நாடக, கலை அரங்கு போன்ற தாய்வானின் பல முக்கிய இடங்களைக் வடிவமைத்துள்ளார். தலைமை இயக்குநர் பாய் சோங்சி, சி சிசோகு (時子周), வாரியத்தின் தலைவரான சாங் சிசுவான் (常子萱) ஆகிய மூவரின் தலைமையில், காண்டினென்டல் பொறியியல் நிறுவனத்தால்,சின்சங் தெற்கு தெருவில் நன்கொடையாக வழங்கப்பட்ட நிலத்தில் பள்ளிவாசல் கட்டப்பட்டது. சீனக் குடியசின் துணைக் குடியரசுத் தலைவர், சென் சாங், 1960 ஆம் ஆண்டு ஏப்ரல் மாதம் 13 நாளன்று, இப்பள்ளிவாசலைத் திறந்து வைத்தார்.
# கோதாவரி பள்ளத்தாக்கு நிலக்கரிச் சுரங்கம்


**கோதாவரி பள்ளத்தாக்கு நிலக்கரிச் சுரங்கம்** (ஆங்கிலம்: Godavari Valley Coalfield ) என்பது இந்திய மாநிலமான தெலுங்கானாவில் ஆதிலாபாத், கரீம்நகர், கம்மம் மற்றும் வாரங்கல் மாவட்டங்களில் அமைந்துள்ளது. இது தென்னிந்தியாவில் அமைந்துள்ள ஒரே நிலக்கரிச் சுரங்கமாகும். இது கோதாவரி ஆற்றின் படுகையில் அமைந்துள்ளது.  

## வரலாறு
இந்திய புவியியல் ஆய்வாளார் முனைவர் *கிங்* 1871 இல் கம்மம் மாவட்டத்தில் நிலக்கரிச் சுரங்கத்தைக் கண்டுபிடித்தார். முதலில் ஐதராபாத் (தெக்கான்) நிலக்கரி நிறுவனம் 1886 ஆம் ஆண்டில் நிலக்கரியை வெட்டியெடுப்பதற்கான சுரங்க உரிமையைப் பெற்றது. 1920 இல் ஒருங்கிணைக்கப்பட்ட சிங்கரேனி நிலக்கரி நிறுவனம், ஐதராபாத் (டெக்கான்) நிலக்கரி நிறுவனத்தின் அனைத்து சொத்துக்களையும் வாங்கியது. பின்னர், ஐதராபாத் இராச்சியம் சிங்கரேனி நிலக்கரி நிறுவனத்தின் பெரும்பான்மை பங்குகளை 1945 இல் வாங்கியது. இந்தியாவில் மாநிலங்களை மறுசீரமைப்பதன் மூலம், சிங்கரேனி நிலக்கரி நிறுவனத்தின் கட்டுப்பாடு 1956 ஆம் ஆண்டில் ஆந்திர மாநில அரசுக்கு (இப்போது தெலுங்கானாவிடம்) வழங்கப்பட்டுள்ளது.  

ஐந்தாண்டு திட்டங்களை செயல்படுத்துவதன் மூலம் சிங்கரேனி நிலக்கரி நிறுவனத்தின் நடவடிக்கைகளில் பெரிய அளவிலான விரிவாக்கத்தைக் கண்டது. மார்ச் 1960 முதல் இது தெலுங்கானா மற்றும் இந்திய அரசு ஆகிய இரண்டுக்கும் கூட்டாகச் சொந்தமானது. மேலும், கோதாவரி பள்ளத்தாக்கு நிலக்கரிச் சுரங்கத்தின் நடவடிக்கைகள் ஆதிலாபாத், கரீம்நகர், கம்மம் மற்றும் வாரங்கல் மாவட்டங்களுக்கும் நீட்டிக்கப்பட்டன. தென்னிந்தியாவின் ஒரே நிலக்கரிச் சுரங்கமான கோதாவரி பள்ளத்தாக்கு நிலக்கரிச் சுரங்கத்தில் 2009-10 வரை எடுக்கப்பட்ட நிலக்கரி சுமார் 929.12 மில்லியன் டன்கள் ஆகும்.  

கோதாவரி பள்ளத்தாக்கு நிலக்கரிச் சுரஙகம் சில நேரங்களில் பிரன்ஹிதா-கோதாவரி பள்ளத்தாக்கு நிலக்கரிச் சுரஙகம் என்று குறிப்பிடப்படுகிறது. இது வர்தா பள்ளத்தாக்கு நிலக்கரிச் சுரஙகத்தின் தொடர்ச்சியாகும். இது 9,000 கி.மீ. <sup>2</sup> பரப்பளவில் உள்ளது. தல்சீர், பராகர் மற்றும் காம்தி நடவடிக்கைகளைக் கொண்ட லோயர் கோண்ட்வானா பாறைகள் இப்பகுதியில் நன்கு வளர்ந்தவை. கோதாவரி பள்ளத்தாக்கு நிலக்கரிச் சுரங்க பன்னிரண்டு நிலக்கரி மண்டலங்களாகப் பிரிக்கப்பட்டுள்ளது. இப்பகுதியின் முக்கியமான நிலக்கரி வயல்கள்: தந்தூர் நிலக்கரிச் சுரங்கம்; வடக்கு கோதாவரி மற்றும் தெற்கு கோதாவரி நிலக்கரிச் சுரங்கம்; கார்லப்பள்ளி அல்லது கமரம் நிலக்கரிச் சுரங்கம்; ராமகுண்டம் நிலக்கரிச் சுரங்கம் போன்றவை.  

## கையிருப்பு
இந்திய புவியியல் ஆய்வறிக்கையின் படி, கோதாவரி பள்ளத்தாக்கு நிலக்கரிச் சுரங்கத்தில் மொத்தம் (1.1.2004 நிலவரப்படி) 16,697.26 மில்லியன் டன் கோக்கிங் அல்லாத நிலக்கரி உள்ளது, 1,200 மீ ஆழம் வரை, இதில் 8091.10 மில்லியன் டன் இருப்புக்கள் நிரூபிக்கப்பட்டுள்ளன. மீதமுள்ளவை சுட்டிக்காட்டப்படுகின்றன அல்லது ஊகிக்கப்படுகின்றன. நிலக்கரியின் ஒரு பெரிய பகுதி 300 மீ ஆழம் வரை உள்ளது.  

இந்திய புவியியல் ஆய்வின் அடுத்தடுத்த ஆய்வுகள் கோதாவரி பள்ளத்தாக்கு கோல்ஃபீல்டிற்கு 22,054.58 மில்லியன் டன் நிலக்கரி இருப்பு இருப்பதாகக் கூறுகின்றன
# சுபீதா ரகிம்தூலா

**சுபீதா ஹபீப் ரகிம்தூலா (Zubeida Habib Rahimtoola**), ஆகஸ்ட் 12, 1917 அன்று பம்பாயில் பிறந்தவர் ஆவார். இளமையில் **சுபீதா சுல்தான் சினாய்** என அழைக்கப்பட்டார். இவர், ஒரு பாகிஸ்தான் அரசியல் பிரமுகர் மற்றும் சமூக சேவகர் ஆவார் . இங்கிலாந்தில் அகில இந்திய முஸ்லீம் லீக்கின் தலைவராகவும், அனைத்து பாகிஸ்தான் பெண்கள் சங்கத்தின் நிறுவன உறுப்பினராகவும் இருந்தார். இவரது பெண்கள் நலன் சார்ந்த சேவைகளுக்காக, பாகிஸ்தான் ஜனாதிபதி அயூப்கானிடமிருந்து *சித்தாரா-இ-கிட்மத்* விருதினைப் பெற்றார்.  

## தனிப்பட்ட வாழ்க்கை
சுபீதா சினாய் 1935 இல் ஹபீப் ரகிம்தூலாவை மணந்தார். அப்போதிருந்து அவர் பிரித்தானிய இந்தியாவில் முஸ்லீம் பெண்களை ஆதரிப்பதற்காக ஒரு தீவிரமான சமூக நல முன்னணியை மேற்கொண்டார். அதைத் தொடர்ந்து முக்கியமாக பாகிஸ்தானை உருவாக்கிய பின்னர், பல பெண்கள் மேம்பாட்டுத் திட்டங்கள் கல்வியைச் சுற்றி வருகின்றன.  

குடும்ப முன்னணியில் சுபீதா ரஹிம்தூலாவின் தந்தை சுல்தான் சினாய் ஒரு தொழிலதிபர் மற்றும் பம்பாய் மேயராக இருந்தார் [1938-39]. ஹபீப் இப்ராஹிம் ரகிம்தூலாவுடான திருமணத்திற்கு பிறகு அவருக்கு, அதாவது இரண்டு மகன்கள் மற்றும் ஒரு மகள் உட்பட மூன்று குழந்தைகள் உள்ளனர்.  

## ஆரம்பகால வாழ்க்கை & தொழில்
சுபீதா, தனது ஆரம்பக் கல்வியை பம்பாயிலுள்ள, *காம்பென்ட் ஆஃப் ஜீசஸ் மற்றும் மேரி,* பள்ளியில் (இன்றைய மும்பை) கல்வி கற்றார். பின்னர் ராணி மேரி பள்ளியில் மெட்ரிகுலேஷன் கல்வி பெற்றார். பின்னர் அவர் எல்பின்ஸ்டன் கல்லூரியில் பயின்றார், அங்கு அவர் தனது இளங்கலை பட்டத்தைப் பெற்றார்.  

அனைத்து பாகிஸ்தான் பெண்கள் சங்கத்தின் (ஏ.பி.டபிள்யூ.ஏ) ஸ்தாபக உறுப்பினர்களில் ஒருவராக சுபீதா ரஹிம்தூலா உள்ளார். அவர் 1947 இல் பிரிவினையில் ஐக்கிய இராச்சியத்தில் இருந்ததால் , அவர் பிரிட்டனின் அனைத்து பாகிஸ்தான் பெண்கள் சங்கத்தின் முதல் ஜனாதிபதியானார். பாகிஸ்தான் பிரிவினைக்குப் பிறகு ஐக்கிய இராச்சியத்தில் ஜின்னாவின் அகில இந்திய முஸ்லீம் லீக்கின் முதல் ஜனாதிபதியாக இருந்தார்.  

1953 இல் பாகிஸ்தானுக்குத் திரும்பிய அவர், அனைத்து பாகிஸ்தான் பெண்கள் சங்கத்துடன் தனது பணியைத் தொடர்ந்தார். ஆப்ரோ-ஆசியா மாநாடுகள் மற்றும் சீனாவுக்கான அமைப்பின் பல்வேறு பிரதிநிதிகளின் தலைவராக இருந்தார். சுபீதா, சிந்து மாகாண அனைத்து பாகிஸ்தான் பெண்கள் சங்கத்தின் தலைவராக 1953-54 இல் இருந்தார். இதைத் தொடர்ந்து 1955 முதல் 1958 வரை, தேசிய துணைத் தலைவராக இருந்தார். அவர் 1956முதல் 1974 வரையிலும் அனைத்து பாகிஸ்தான் பெண்கள் சங்கத்தின் குடிசை தொழில் தலைவராக இருந்தார். இறுதியாக அவர் கராச்சி அனைத்து பாகிஸ்தான் பெண்கள் சங்கத்தின்( 1991முதல் 1997வரை) தலைவராக இருந்தார். மேலும், பாகிஸ்தான் அமெரிக்க கலாச்சார மையத்தின் செயலாளர் பதவியை வகித்தவர் ஆவார்.  

## விருதுகள்
பாகிஸ்தானில் உள்ள மகளிர் அமைப்புகளுக்கு அவர் செய்த பங்களிப்புகள் மற்றும் மேற்கு பாகிஸ்தான் குடும்பச் சட்டங்கள் குறித்து, குறிப்பாக பெண்கள் உரிமைகள் உட்பட அவரது நற்பணிக்காக, 1960 ஆம் ஆண்டில் பாகிஸ்தான் ஜனாதிபதி அயூப் கானால் சித்தாரா-இ-கிட்மத் விருது, (சித்தாராஎன்பதற்கு "நட்சத்திரம்" என்ற்றும்; கிட்மத் என்பதற்கு "ஆணை சேவை" என்றும் பொருளாகும்) பேகம் ரஹிம்தூலாவுக்கு வழங்கப்பட்டது.
# கப்லு அரண்மனை

**கப்லு அரண்மனை** (ஆங்கிலம்: Khaplu Palace ) என்பது உள்நாட்டில் *யாப்கோ கர்* அதாவது *கூரையின் கோட்டை* என்று அழைக்கப்படுகிறது. இது வடக்கு பாக்கித்தானின் கில்கிட்-பால்டித்தான் பகுதியில் கப்லுவில் அமைந்துள்ள ஒரு பழைய கோட்டை மற்றும் அரண்மனை ஆகும். இந்த அரண்மனை ஒரு கட்டடக்கலை பாரம்பரியமாகவும், சுற்றுலா தலமாகவும் கருதப்படுகிறது. இது 19 ஆம் நூற்றாண்டின் நடுப்பகுதியில் கட்டப்பட்டது. இதற்கு அருகில் இருந்த முந்தைய கோட்டையை மாற்றியது. இது கப்லுவின் அரசரின் அரச இல்லமாக செயல்பட்டது.  

2005 முதல் 2011 வரை அரண்மனை, முன்னர் பாதிக்கப்படக்கூடிய நிலையில் இருந்ததால், ஆகா கான் வரலாற்று நகரங்கள் திட்டத்தின் கீழ் கலாச்சாரத்திற்கான அகா கான் அறக்கட்டளையால் மேற்கொள்ளப்பட்ட மறுசீரமைப்பு திட்டத்திற்கு உட்பட்டது. இந்த அரண்மனையில் இப்போது செரீனா குழுமம் நடத்தும் ஒரு விடுதியும், பால்டித்தானின் வரலாறு மற்றும் கலாச்சாரத்தை சித்தரிக்கும் ஒரு அருங்காட்சியகமும் உள்ளன.  

## இருப்பிடம்
பால்டித்தானின் கிழக்கு பகுதியில் கடல் மட்டத்திலிருந்து மேலே உயரத்தில் கப்லு நகரம் அமைந்துள்ளது. மேலும் இது காஞ்சே மாவட்டத்தின் நிர்வாக தலைநகரம் ஆகும். சிந்து நதியின் துணை நதியான சியோக் நதி நகரம் வழியாக செல்கிறது, அதனுடன் லடாக் செல்லும் பண்டைய வர்த்தக பாதையும் இதன் வழியே செல்கிறது. கப்லு அரண்மனை கப்லு நகரத்திற்கு வடக்கேயும், சியோக் ஆற்றின் தெற்கிலும் காரகோரம் வரம்பின் உயரமான மலைகளுக்கு முன்னால் அமைந்துள்ளது. அரண்மனையின் பின்னால் ஒரு பள்ளத்தாக்கில் ஒரு மலையேற்றம் ஸ்கார்டு மாவட்டத்தில் உள்ள பரி கிராமத்திற்கு செல்கிறது.  

## சீரமைப்பு
பால்கிஸ்தானில் அகா கான் அறக்கட்டளை கலாச்சாரத்தால் புதுப்பிக்கப்பட்ட இரண்டாவது கோட்டை கப்லு அரண்மனை ஆகும். புதுப்பித்தல் பணி 2005 இல் தொடங்கி 2011 இல் நிறைவடைந்தது. இந்த திட்டத்திற்கு நோர்வே வெளியுறவு அமைச்சகம் இஸ்லாமாபாத்தில் உள்ள தூதரகம் வழியாக நிதியளித்தது. யு.எஸ்.ஏ.ஐ.டி கோட்டையின் உள்ளே பால்டி கலாச்சாரத்திற்கான ஒரு கண்காட்சி மையத்திற்கு நிதியளிக்க உதவியது. கண்காட்சி மையம் தளத்தின் மூன்றில் இரண்டு பங்கினை கொண்டுள்ளது. சமுதாயக் கட்டமைப்பிற்கான ஒரு முயற்சியாக 400 உள்ளூர் குடும்பங்களைச் சேர்ந்த பணியாரர்களின் உதவியுடன் புதுப்பித்தல் பணிகள் மேற்கொள்ளப்பட்டன. புதுப்பிக்க வேண்டிய தளத்தின் நிலப்பரப்பு அம்சங்களை உள்ளடக்கிய கணக்கெடுப்பு மின்னணு தூர அளவீட்டு (EDM) சாதனங்களைப் பயன்படுத்தி 2005 இல் தொடங்கப்பட்டது. அரண்மனையின் பல சிதைந்த பகுதிகளின் அசல் நிலையைக் கண்டறிய இந்த ஆய்வு உதவியது. புதுப்பிப்பதற்கான வெனிஸ் சாசனத்தின் தரங்களைப் பின்பற்றி புதுப்பித்தல் திட்டம் மேற்கொள்ளப்பட்டது. மறுசீரமைப்பிற்காக பெறப்பட்ட பொருள் முப்பது மில்லியன் ரூபாய் , தொழிலாளர்களின் ஊதியம் மொத்தம் இருபத்தைந்து மில்லியன் ரூபாய் ஆகும்.  

## விருதுகள்
விர்ஜின் ஹாலிடேஸ் என்ற நிறுவனத்தின் மூலம் அரண்மனையின் மீட்பு மற்றும் புனரமைப்பு பணிகளுகள் மேற்கொள்ளப்பட்டது. அந்நிறுவனம் அப்பகுதியின் உள்ளூர் மக்களுக்கு சமூக மற்றும் பொருளாதார விளைவுகளை ஏற்படுத்தியதற்காக பாராட்டப்பட்டது. இந்த அரண்மனை 2012 இல் "வறுமை குறைப்பு" பிரிவில் சிறந்த திட்டமாக விர்ஜின் விடுமுறை பொறுப்பு சுற்றுலா விருதை வென்றது. 2013 ஆம் ஆண்டில் அரண்மனைக்கு யுனெஸ்கோ ஆசியா பசிபிக் பாரம்பரிய விருதுகள், இந்தியாவில் லால் சிம்னி காம்பவுண்ட் மற்றும் ஆப்கானிஸ்தானில் தி கிரேட் செராய் ஆகியவற்றுடன் *விருது* வழங்கப்பட்டது.  

தயார்-இ-தில் கப்லு என்ற புகழ்பெற்ற நாடகத் தொடர் இக்கோட்டையில் படமாக்கப்பட்டது.
# தினா சானி

**தினா சானி** **(Tina Sani)** ஒரு பாகிஸ்தான் பெண் பாடகி ஆவார். அவரது பாரம்பரிய இசைப் பாடல்கள் மற்றும் பகுதி-பாரம்பரிய உருது கசல் பாடல்களால் பிரபலமானவராக அறியப்படுகிறார்.  

## ஆரம்பகால வாழ்க்கை
தினா சானி, முன்னைய கிழக்கு பாகிஸ்தானில் இருந்த டாக்காவில் பிறந்தார். அவரது குடும்பம், அவர் பிறந்த சில ஆண்டுகளில் காபூலுக்கு குடிபெயர்ந்தது. அங்கு அவரது தந்தை நசீர் சாஹ்னி கராச்சிக்குச் செல்வதற்கு முன்பு ஒரு எண்ணெய் நிறுவனத்தில் பணிபுரிந்தார். தினா சானி, கராச்சி அமெரிக்கன் பள்ளியில் பட்டம் பெற்ற பிறகு, வணிகக் கலை பயின்றார். புதுதில்லி கரானாவைச் சேர்ந்த உஸ்தாத் ரம்ஜான் கான் மற்றும் உஸ்தாத் சந்த் அம்ரோஹ்வி ஆகியோரின் மகன் உஸ்தாத் நிஜாமுதீன் கான் என்பவரால் அவர் பாரம்பரிய இசையில் பயிற்சி பெற்றார். தினா கசல் மேஸ்ட்ரோ மெஹ்தி ஹாசனிடமிருந்து சிறப்புப் பயிற்சியையும் பெற்றார்.  

## தொழில்
தினா சானி 1977 இல் ஒரு விளம்பர நிறுவனத்தில் பணியாற்றத் தொடங்கினார். விளம்பர வணிகத்தின் ஆக்கத்திறன் சார்ந்த அனைத்து அம்சங்களிலும் அவர் ஈடுபட்டிருந்தார். விளம்பரத்தின் ஒருங்கிணைந்த பகுதியாக இருக்கும் இசையைக் கேட்பது மற்றும் மதிப்பீடு செய்வது உட்பட இசை சம்பந்தப்பட்ட அனைத்து வேலைகளையும் செய்தார். தினா, கராச்சி அமெரிக்கன் பள்ளியின் கலைப் பிரிவிலும் கற்பித்தார்.  

### பாடும் தொழில்
1980 ஆம் ஆண்டில், ஆலம்கீர் தொகுத்து வழங்கிய இளைஞருக்கான 'தரங்' தொலைக்காட்சி நிகழ்ச்சியில் பாடுவதற்கு, தயாரிப்பாளர் *இஷ்ரத் அன்சாரி*இவரை அறிமுகப்படுத்தியது இவர் தொழில்முறைப் பாடகராக இசையுலகில் நுழைய வழி சமைத்தது.  

தெற்காசியாவைச் சேர்ந்த புகழ்பெற்ற கஜல் பாடகர்களான மெஹ்தி ஹசன், மாலிகா புக்ராஜ், பேகம் அக்தர், முக்தார் பேகம் மற்றும் ஃபரிதா கானம் ஆகியோரின் செல்வாக்கு இவரிடம் காணப்பட்டாலும், கசல் பாடல்களில் தனது சொந்த பாணியை அவர் உருவாக்கியுள்ளார். அர்ஷத் மெஹ்மூத் இசையமைத்த *பஹார் ஆயி*, *போல் கெ லேப் அசாத்ஹெய்ன் தேரே* ஆகிய கவிதைகள் உட்பட ஃபைஸ் அகமது எழுதிய கவிதைகளைப் பாடி பாகிஸ்தானிலும் இந்தியாவிலும் அதிக வரவேற்பைப் பெற்றார்.  

13 ஆம் நூற்றாண்டின் விசித்திரமான கவிஞரான ரூமி இன் பாரசீக வசனங்களை உருது மொழியில் கொண்டுவருவதற்காக கோனா ஸ்டுடியோவுக்கான(பாகிஸ்தான்) மத்னவியின் ஆரம்ப வசனங்களை தினா சானி பாடினார்.  

### தொலைக்காட்சி நிகழ்ச்சிகள்
முதல் *பாகிஸ்தான் ஐடல்* தொலைக்காட்சி நிகழ்ச்சியில் விருந்தினர் நீதிபதியாக தினா சானி அழைக்கப்பட்டார்.  

தினா சானி, 2016ம் ஆண்டு நடைபெற்ற லாகூர் இசை சந்திப்பின் ஒரு பகுதியாக இருந்தார். இதில் "செம்மொழி இசை பாராட்டு" என்ற அமர்வில் தனது இசை பயணத்தை பகிர்ந்து கொண்டார். இதில், பாக்கிஸ்தானிய இசைத் துறையிலிருந்து தற்போதைய நிலைமை மற்றும் கிளாசிக்கல் இசையின் பற்றாக்குறை குறித்தும் சானி விவாதித்தார். இசையைத் தொடர அவர்களுக்கு ஆதரவளிப்பதில் தொலைக்காட்சியின் பங்கை அவர் பாராட்டினார்.  

ஹம் டிவியின் சோப் 'சோட்டி சி கலத் ஃபெஹ்மி' மற்றும் ஹோ மான் ஜஹானின் 'குஷ் பியா வாஸன்' போன்ற பல பாடல்களை அவர் பாகிஸ்தான் தொலைக்காட்சி மற்றும் திரைப்படத் துறைக்காக பாடியுள்ளார். அவர் ஐந்து அசலான ஒலித்தடம் பாடியுள்ளார். அவற்றுள், பி.டி.வி. யின் *மூரத்*, ஹம் டிவியின் *பரி ஆபா* மற்றும் ஆரி ஜிந்தகியின் *பஹு பேகம்* போன்றவை குறிப்பிடத்தகுந்தவை ஆகும்.  

## விருதுகள்

- 2004 ஆம் ஆண்டில் செயல்திறன் விருது &nbsp; - பாகிஸ்தான் அரசு
- ஃபைஸ் அகமது ஃபைஸின் நூற்றாண்டு விழாக்களில் இந்திய ஜனாதிபதி வழங்கிய செயல்திறன் அங்கீகாரம் விருது (2011)
- 2017 இல் லக்ஸ் ஸ்டைல் விருதுகளிலிருந்து வாழ்நாள் சாதனையாளர் விருது போன்ற விருதுகளைப் பெற்றுள்ளார்.
# தெற்காசிய விளையாட்டுப் போட்டிகள் 2019


**2019 தெற்காசியா விளையாட்டுப் போட்டிகள்** (2019 தெற்காசிய விளையாட்டுப் போட்டிகள்), இது நேபாள நாட்டில் நடைபெறும் 13-வது தெற்காசியா விளையாட்டுப் போட்டிகள் ஆகும். இப்போட்டிகள் நான்கு ஆண்டுகளுக்கு ஒரு முறை ஏதேனும் ஒரு தெற்காசியா நாட்டில் நடைபெறும்.  

13-வது தெற்காசியா விளையாட்டுப் போட்டிகள் நேபாள நாட்டின் தேசியத் தலைநகரம் காட்மாண்டு மற்றும் பொக்காரா, ஜனக்பூர் ஆகிய மூன்று நகரங்களில் டிசம்பர் 1 முதல் 10 வரை நடைபெற்றது. இப்போட்டியில் இந்தியா, நேபாளம், வங்காளதேசம், பூட்டான், மாலைதீவுகள், பாகிஸ்தான், இலங்கை உள்ளிட்ட ஏழு தெற்காசிய நாடுகளின் 2,175 விளையாட்டு வீரர்கள் கலந்து கொண்டனர்.  

13-வது தெற்காசிய விளையாட்டுப் போட்டிகளை நேபாளக் குடியரசுத் தலைவர் வித்யா தேவி பண்டாரி 1 டிசம்பர் 2019 அன்று காட்மாண்டு நகரத்தில் உள்ள தசரத ரங்கசாலை விளையாட்டரங்கத்தில் துவக்கி வைத்தார். இதில் 308 போட்டிகள் கொண்ட 28 விளையாட்டுக்களில், ஏழு தெற்காசியா நாடுகளின் 2715 விளையாட்டு வீரர்களும், வீரங்கனைகளும் பங்கு பெறுகிறார்கள்.  

## நிகழ்ச்சி நிரல்
நேபாளத்தின் தேசியத் தலைநகரம் காட்மாண்டு மற்றும் பொக்காரா, ஜனக்பூர் ஆகிய மூன்று முக்கிய நகரங்களில் 13-வது தெற்காசிய விளையாட்டுப் போட்டிகள் நடைபெற்றது.  

தெற்காசிய ஒலிம்பிக் குழு, நேபாளத்தின் உலகப்பாரம்பரியக் களங்களின் பின்னணியில் பறக்கும் புறாவை 2019 தெற்காசியா விளையாட்டுப் போட்டிகளின் சின்னமாக அறிவித்துள்ளது.  

## தொலைக்காட்சி உரிமை
2019 தெற்காசிய விளையாட்டுப் போட்டுகளை நடத்தும் நேபாள ஒலிம்பிக் குழு, விளையாட்டு நிகழ்வுகளை வெளிநாடுகளில் ஒளி பரப்பும் உரிமையை இந்தியாவின் என் கே மீடியா நிறுவனத்திற்கு விற்றுள்ளது. நேபாளத்தில் தெற்காசிய விளையாட்டுப் போட்டிகளை ஒளிபரப்பும் உரிமையை நேபாளத் தொலைக்காட்சி, எபிஐ தொலைக்காட்சி மற்றும் ஆக்சன் ஸ்போர்ட்ஸ் ஆகிய தொலைக்காட்சி நிறுவனங்களுக்கு வழங்கியுள்ளது.
# சா-இ யங்கால் பானி


**சா-இ யங்கால் பானி** (Chah-e Jangal Bani, , பிற பெயர்கள் : Chāh-e Jangal Bānī) என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 128 நபர்கள் ஆகும். இந்த நபர்கள் மொத்தம் 26 குடும்பங்களில் வாழ்ந்து இருந்தனர்.  

## நில ஆளுகை
தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-  

### நாடு

பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.  

### மாகாணம்

ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.  

### மண்டலம்

மூன்றாம் நிலை, ஆட்சி ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் <b>சரெசுடன்</b> ( , County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (** ("மாநகரம், நகரம்"), ("மாகாணம், மாநிலம்") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.  

### பாக்ச்சு

நான்காம் நிலை ஆட்சிப்பிரிவாக, பாக்ச்சுகள் இருக்கின்றன.நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில் அடங்கியுள்ளது.
# 1477



**1477** (**MCDLXXVII**) பழைய யூலியன் நாட்காட்டியில் ஒரு புதன்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- சனவரி 5 &ndash; நான்சி சமரில், பர்கண்டியின் கோமகன் சார்லசு கொல்லப்பட்டான். பர்கண்டிப் போர்கள் முடிவுக்கு வந்தன.
- பெப்ரவரி &ndash; ஐசுலாந்தில் பர்தார்புங்கா எரிமலை வெடித்தது.
- பெப்ரவரி 27 &ndash; சுவீடன், மற்றும் எசுக்காண்டினாவியாவின் முதலாவது பல்கலைக்கழகம் உப்சாலா பல்கலைக்கழகம் நிறுவப்பட்டது.
- ஆகத்து 19 &ndash; பர்கண்டியின் மேரி புனித உரோமைப் பேரரசர் முதலாம் மாக்சிமிலியனைத் திருமணம் செய்தார். இதன் மூலம் பிளம்மிய, பர்கண்டிய நிலங்கள் பிரான்சில் இருந்து பிரிக்கப்பட்டு புனித உரோமைப் பேரரசுடன் இணைக்கப்பட்டன.
- நவம்பர் 18 &ndash; இங்கிலாந்தில் முதலாவது நூல் அச்சியந்திரசாலை ஒன்றில் பிரசுரிக்கப்பட்டது. அந்தோனி வுட்வில் என்பவரின் நூலை வில்லியம் காக்சுடன் ஆங்கிலத்தில் மொழிபெயர்த்து வெசுட்மினிஸ்டரில் வெளியிட்டார்.
- உருசியப் பேரரசர் மூன்றாம் இவான் நவ்கோரத் குடியரசு நோக்கிப் படையெடுத்தான். உருசியக் குடியேற்றம் ஆரம்பமானது.
- *மார்க்கோ போலோவின் பயணங்கள்* என்ற நூலின் முதல் பதிப்பு வெளியானது.
- மலாக்காவில் மன்சூர் ஷா சுல்தானின் ஆட்சி முடிவடைந்து அலாவுதீன் ரியாட் ஷா சுல்தானின் ஆட்சி ஆரம்பமானது.

## பிறப்புகள்
- கியார்கியோன், இத்தாலிய ஓவியர் (இ. 1510)

## இறப்புகள்
# ஆடில் அப்துல் மகதி



**ஆடில் அப்துல் மஹ்தி அல்-முன்டாபிகி** ( , பிறப்பு 1 ஜனவரி 1942)ஒரு ஈராக் அரசியல்வாதி ஆவார். இவர் ஈராக்கின் பிரதமராக அக்டோபர் 2018 முதல் டிசம்பர் 2019 வரை பணியாற்றினார். அப்துல்-மஹ்தி ஒரு பொருளாதார நிபுணர் மற்றும் 2005 முதல் 2011 வரை ஈராக்கின் துணை அதிபர்களில் ஒருவராக இருந்தார். அவர் முன்னர் இடைக்கால அரசாங்கத்தில் நிதி அமைச்சராகவும், 2014 முதல் 2016 வரை எண்ணெய் வளத்துறை அமைச்சராகவும் பணியாற்றினார்.  

அப்துல்-மஹ்தி சக்திவாய்ந்த ஷியா கட்சியின் உச்ச இசுலாமிய ஈராக் கவுன்சில் அல்லது எஸ்.ஐ.ஐ.சி என்ற அமைப்பின் முன்னாள் உறுப்பினர் ஆவார். அண்டை நாடான ஈரானில் நீண்டகாலமாக அமைந்திருந்த இக்குழு, குர்துகள் மற்றும் ஈராக்கிய தேசிய காங்கிரசு போன்ற அமெரிக்க ஆதரவு அமைப்புகள் சதாம் உசேனை எதிர்த்த போது, அமெரிக்காவின் நிர்வாகத்தை எதிர்த்தது.  

## பின்னணி
ஈராக்கின் மன்னராட்சியில் அமைச்சராக இருந்த ஷியைட் மதகுருவின் மகனாக 1942 ஆம் ஆண்டில் பாக்தாத்தில் மகதி பிறந்தார். அவர் அமெரிக்க சேசு சபையைச் சார்ந்த மேல்நிலைப் பள்ளியான பாக்தாத் கல்லூரியில் உயர்நிலைக் கல்வியைப் பயின்றார். பிறகு, பாக்தாத் பல்கலைக்கழகத்தில் பயின்றார், அங்கு 1963 ஆம் ஆண்டில் பொருளாதாரத்தில் இளங்கலைப் பட்டம் பெற்றார். அவர் 1965 ஆம் ஆண்டில் ஈராக் வெளியுறவு அமைச்சகத்தின் செயலாளராக பணியாற்றினார். ஈராக்கிய பாத் கட்சியின் தொடக்க கால ஆதரவாளராக இருந்தார், ஆனால் சித்தாந்தரீதியான கருத்து வேறுபாடுகள் காரணமாக அக்கட்சியை விட்டு வெளியேறினார். 1969 ஆம் ஆண்டில், அவர் பிரான்சுக்குச் சென்றார், அங்கு அவர் பிரெஞ்சு சிந்தனைக் குழுக்களுக்காகப் பணியாற்றினார். பிரெஞ்சு மற்றும் அரபு மொழிகளில் பத்திரிகைகளைத் திருத்தியுள்ளார். 1972 ஆம் ஆண்டில் அவர் போய்ட்டியர்ஸ் பல்கலைக்கழகத்தில் அரசியல் பொருளாதாரத்தில் மற்றொரு முதுகலைப் பட்டம் பெற்றார். பின்னர் பொருளாதாரத்தில் ஆய்வியல் நிறைஞர் பட்டம் பெற்றார்.  

## அரசியல் வாழ்க்கை
1970 களில், அப்துல்-மஹ்தி ஈராக் கம்யூனிஸ்ட் கட்சியின் முன்னணி உறுப்பினராக இருந்தார். கட்சி இரண்டு தனித்தனி பிரிவுகளாகப் பிரிந்தது, 1958 முதல் ஈராக்கை ஆண்ட இராணுவ அரசாங்கங்களுக்கு அதிக வாய்ப்பளித்த அளித்த ஈராக்கிய பொதுவுடைமைக் கட்சியின் மத்திய தலைமையானது முற்போக்கான ஆட்சிக்கு எதிரானவை எனக்கருதப்பட்ட அனைத்து வகையான ஒத்துழைப்பையும் நிராகரித்தன. 1967 ஆம் ஆண்டில், அப்துல்-மஹ்தி ஐ.சி.பி-மத்திய தலைமைத்துவத்தில் சேர்ந்தார், 1980 களின் முற்பகுதியில் அது படிப்படியாக மறைந்து போகும் வரை தொடர்ந்து செயல்பட்டு வந்தார். அந்த நேரத்தில், அப்துல்-மஹ்தி ஈரானிய இஸ்லாமியக் கருத்துக்களை ஏற்றுக்கொண்டார், இறுதியில் இஸ்லாமியர்களுடன் ஒன்றிணைந்தார். அயதுல்லா கோமெய்னி ஈரானில் கம்யூனிஸ்டுகளையும் பிற தாராளவாத எதிர்க்கட்சிகளையும் ஒழித்தபோது. அப்துல்-மஹ்தி ஈரானுடனான தனது தொடர்பைத் தொடர்ந்தார். ஈரானியர்களுடனான ஐ.சி.பி-மத்திய தலைமைத்துவத்திற்குள் தனது குழுவை படிப்படியாக ஒன்றிணைத்தார், அவரது கடந்த கால மார்க்சிசத்தை நிராகரித்தார், அவர் அந்தக் காலத்தில் வாழ்ந்த கோமெய்னியின் கருத்துக்களை பிரான்சில் பரப்புவதற்கு தனது குழுவின் நேரத்தை செலவிட்டார். அவர் இறுதியில் ஈராக்கில் இஸ்லாமிய புரட்சிக்கான உயர் மட்டக் குழுவில் உறுப்பினராக்கப்பட்டார். இந்த அமைப்பானது 1982 ஆம் ஆண்டில் ஈராக்கிலிருந்து வெளியப்பற்றவர்களை மட்டும் கொண்ட, ஈரானால் தெஹ்ரானில் உருவாக்கப்பட்ட எதிர்க்கட்சி இராணுவப்படை ஆகும்.  

2006 ஆம் ஆண்டில், இடைக்கால அரசாங்கத்தில் வெளியேறும் துணைத் தலைவரான அப்துல்-மஹ்தி, தற்போதைய இப்ராஹிம் அல்-ஜாஃபாரிக்கு எதிராக பிரதமருக்கான ஐக்கிய ஈராக் கூட்டணியின் போட்டியில் தோல்வியுற்றார். அவர் ஒரு வாக்கு வித்தியாசத்தில் தோற்றார்.
# கொலைகாரன்

**கொலைகாரன்** (*Kolaigaran*) 2019 ஆம் ஆண்டில் வெளியான தமிழ் அதிரடித் திரைப்படம் ஆகும். 2012 ஆம் ஆண்டில் வெளியான லீலை திரைப்படத்தினை இயக்கிய ஆண்ட்ரூ லூயிஸ் என்பவர் இந்தத் திரைப்படத்தினை இயக்கினார். விஜய் ஆண்டனி, அர்ஜுன் ஆகியோர் முக்கியக் கதாப்பத்திரத்தில் நடித்தனர். நாசர், சீதா ஆகியோர் துணைக் கதாப்பத்திரத்தில் நடுத்துள்ளனர். சைமன் கிங் என்பவர் இசையமைத்துள்ளார். சூன் 5, 2018 இல் படத்தின் படப்பிடிப்பு துவங்கியது.  

சூன் 7, 2019 இல் தெலுங்கு ஒலிச்சேர்க்கையோடு இந்தத் திரைபப்டம் வெளியானது. நேர்மறையான விம்ர்சனங்களைப் பெற்ற இந்தத் திரைப்படம் வணிக ரீதியிலும் வெற்றியடைந்தது.  

இந்தத் திரைப்படம் ஜப்பானியத் திரைப்படமான சந்தேக நபர் என்பதனைத் தழுவி எடுக்கப்பட்டது. அது டிவோசன் ஆஃப் சஸ்பெக்ட் எனும் புதினத்தினைத் தழுவி எடுக்கப்பட்டது ஆகும்.  

## கதைச் சுருக்கம்
பெண் ஒருவர் அடையாளம் தெரியாத நபரால் கொலை செய்யப்படுகிறார். பின் பிரபாகரனும் ஆசிமா நர்வாலும் பக்கத்து வீட்டில் குடியிருக்கின்றனர். தினமும் காலையில் இருவருமே ஒரே நேரத்தில் வெளியே வந்து சந்திக்கின்றனர். இதற்கிடையில் சென்னையில் மற்றொரு கொடூரமான கொலை நிகழ்கிறது. அந்தக் கொலை வழக்கினை விசரிக்கும் பொறுப்பு கார்த்திகேயனிடம் வருகிறது. அங்கு கிடைக்கும் சில தடயங்களை வைத்து அவர் வழக்கினை விசாரிக்கிறார். அதன் பின்னர் விஜய் ஆண்டனியின் மீது சந்தேகம் வருவதால் அவரின் பின்னணி என்ன என்பதனைத் தெரிந்துகொள்கிறார். மேலும் அந்தக் கொலையினை தான் செய்ததாக விஜய் ஆண்டனி சரணடைகிறார். உண்மையில் அந்தக் கொலையினை யார், எதற்காக செய்தார்கள் என்பது இறுதிக் கதையாகும்.  

## நடிகர்கள்
- விஜய் ஆண்டனி (பிரபாகரன் ஐபிஎஸ்)
- அர்ஜுன் (கார்த்திகேயன்)
- ஆஷிமா நர்வால் (தாரிணி மற்றும் ஆராதனா)
- நாசர் (ஓய்வு பெற்ற காவல் அதிகாரி)
- சீதா (லட்சுமி, தாரிணியின் அம்மா)
- பகவதி பெருமாள் ( முரளி)
- கௌதம் (வம்சி)
- சதீஷ் (ஜெகன்)
- சம்பத் ராம் அலி
- கே.எஸ்.ஜி வெங்கடேஷ் (தடயவியல் மருத்துவ பரிசோதகர்)

## தயாரிப்பு

இந்தப் படத்தின் முதல் சுவரொட்டி சூன் 5, 2018 இல் வெளியானது. அதில் விஜய் ஆண்டனி மற்றும் அர்ஜுன் ஆகியோர் இடம் பெற்றிருந்தனர். 2012 ஆம் ஆண்டில் வெளியான லீலை திரைப்படத்தினை இயக்கிய ஆண்ட்ரூ லூயிஸ் என்பவர் இந்தத் திரைப்படத்தினை இயக்கினார். இவர் விஜய் ஆண்டனியின் நண்பராவார். திமிரு பிடிச்சவன் எனும் திரைப்படத்திற்கான படப்பிடிப்பு நடந்த வேளையில் இந்தத் திரைப்படத்தில் இவர் ஒப்பந்தமானார். இரும்புத்திரை திரைப்படத்தில் ஒப்பந்தமான சமயத்தில் இந்தத் திரைப்படத்தில் அர்ஜுன் ஒப்பந்தமானார்.இந்திய-ஆத்திரேலிய விளம்பர வடிவழகியான ஆஷிமா நர்வால் இந்தத் திரைப்படத்தின் முக்கிய பெண் கதாப்பத்திரத்தில் நடிக்கக் கேட்டுக்கொள்ளப்பட்டார். இவரின் கதாப்பத்திரம் பற்றிய தகவல் வெளியான போதும் அர்ஜூன் மற்றும் விஜய் ஆண்டனியின் கதாப்பாத்திரம் பற்றிய தகவல்கள் வெளியாகவில்லை. டிசம்பர் 29, 2018 இல் படத்தின் பகுதி படப்பிடிப்பு முடிந்ததாக தகவல்கள் வெளியானது. இந்தப் படத்தின் அனைத்து படப்பிடிப்புகளும் சென்னையிலேயே நடந்தது.  

*போஃப்டா மீடியா ஒர்க்ஸ் பிரைவேட் லிமிடெட்* நிறுவனத்தின் மூலம் இந்தத் திரைப்படம் விநியோகம் ஆனது. .  

## ஒலிப்பதிவு
2018 ஆம் ஆண்டில் வெளியான சத்யா திரைப்படத்திற்கு இசையமைத்த சைமன் கே. கிங் இந்தத் திரைப்படத்திற்கு இசையமைத்தார். மேலும் மற்ற இசையமைப்பாளரின் இசையில் விஜய் ஆண்டனி நடிப்பது இது இரண்டாவது முறையாகும்.  

## வெளியீடு
சூன் 7, 2019 இல் தெலுங்கு ஒலிச்சேர்க்கையோடு இந்தத் திரைப்படம் வெளியானது.
# கோமாளி (திரைப்படம்)


**கோமாளி** (*Comali*) 2019 ஆம் ஆண்டில் வெளியான இந்தியத் தமிழ்த் திரைப்படமாகும். வேல்ஸ் இண்டர்நேசனல் நிறுவனம் இதனைத் தயாரித்தது. பிரதீப் ரங்கநாதன் எனும் புதுமுக இயக்குநரின் இயக்கத்தில் ஜெயம் ரவி, காஜல் அகர்வால் ஆகியோர் முக்கியக் கதாபாத்திரத்தில் நடித்தனர். யோகி பாபு துணைக் கதாபாத்திரத்தில் நடித்திருந்தார். நாதன் என்பவர் ஒளிப்பதிவு செய்தார். பிரதீப் ஈ. ராகவ் பதிப்பாளர் பணியினையும் மேற்கொண்டனர். இத்திரைப்படம் 2019 ஆகத்து 15 அன்று திரையரங்குகளில் வெளியானது.கிப்கொப் தமிழா திரைப்படத்திற்கு இசையமைத்திருந்தார். இத்திரைப்படத்தின் இயக்குநர் ஆட்டோ ஓட்டுநராக ஒரு காட்சியில் தோன்றியிருப்பார்.  

## கதைச் சுருக்கம்
தனது வாழ்க்கையில் 16 ஆண்டுகள் ஆழ்மயக்க நிலையில் இருக்கும் ஒருவர் மீண்டு வரும் போது தற்காலத்திற்குத் தகுந்தாற்போல் எவ்வாறு செயல்படுகிறார் என்பதும் தொழில்நுட்ப வளர்ச்சியால் மக்கள் எவ்வாறு தங்களது உறவுகளை விட்டு விலகி இருக்கிறார்கள் என்பதனையும் மையக் கருத்தாக கொண்டுள்ளது.  

## நடிகர், நடிகையர்

## தயாரிப்பு
ஜெயம் ரவி இந்தத் திரைப்படத்திற்காக 20 கிலோ எடை குறைந்தார். படத்தின் பெரும்பானமையான காட்சிகள் சென்னையிலேயே படமாக்கப்பட்டன. மேலும் பள்ளி போன்று அரங்கம் அமைக்கப்பட்டு படமாக்கப்பட்டன.கன்னட நடிகையான கவிதா ராதேஷ்யம் என்பவர் இதில் நடித்திருந்தார். கிப் கொப்தமிழா இந்தத் திரைப்படத்திற்கு இசையமைத்தார். நாதன் ஒளிப்பதிவாளராகவும் மற்றும் பிரதீப் ஈ. ராகவ் பதிப்பசிரியராகவும் ஒப்பந்தம் ஆகினர்.  

தனி ஒருவன் திரைப்படத்தினைத் தொடர்ந்து கிப்கொப் தமிழா இரண்டாவது முறையாக ஜெயம் ரவியுடன் இணைந்தார். இந்தத் திரைபபடத்திற்கான பாடல்களை கபிலன் வைரமுத்து, பிரதீப் ரங்கநாதன், கானா ரவி மற்றும் மொபின் ஆகியோர் பாடல்களை எழுதியுள்ளானர். ராகுல் நம்பியாருடன் ஜெயம் ரவி ஒரு பாடல் பாடியுள்ளார்.  

## விளம்பரம்
3 ஆகஸ்ட் 2019 இல் இந்தத் திரைபப்டத்தின் அதிகாரப்பூர்வ முன்னோட்டம் சோனி மியூசிக்கால் வெளியிடப்பட்டது.  

## வெளியீடு
ஆகஸ்ட் 15, 2019 இந்திய சுதந்திர தினத்தன்று இந்தத் திரைப்படம் வெளியானது.  

## வசூல்
விமர்சன ரீதியில் நல்ல வரவேற்பைப் பெற்ற இந்தத் திரைப்படம் வணிக ரீதியிலும் வெற்றி பெற்றது. கோமாளி திரைப்படம் சர்வதேச அளவில் 50 கோடி ரூபாய் வசூல் செய்தது..  

## மீளுருவாக்கம்
போனி கபூர் இந்தப் படத்தின் இந்தி மீளுருவாக்கத்தில் அர்ஜூன் கபூர் நடிப்பார் எனத் தெரிவித்தார். மெலு இந்தப் படத்திற்கான இந்தி உரிமையினை தனது நிறுவனம் வாங்கியுள்ளதாகவும் தெரிவித்தார்.
# கனிமொழி (திரைப்படம்)

**கனிமொழி** (Kanimozhi (film) என்பது 2010 ஆம் ஆண்டு வெளியான இந்தியத் தமிழ் மொழி காதல் திரைப்படமாகும், ஸ்ரீபதி ரங்கசாமி என்பவர் இயக்கத்தில் டி. சிவா மற்றும் சோனா ஹைடன் ஆகியோர் இணைந்து தயாரித்த இந்தத் திரைப்படத்தில் ஜெய் மற்றும் ஷாஜான் பதம்ஸி ஆகியோர் முக்கியக் கதாப்பாத்திரங்களில் நடித்தனர். இப்படத்திற்கு சதீஷ் சக்ரவர்த்தி என்பவர் இசையமைத்துள்ளார். சிதம்பரம் ஒளிப்பதிவு மேற்கொண்டார், மற்றும் பிரவீன் கே. எல் மற்றும் என்.பி. ஸ்ரீகாந்த் ஆகியோர் பதிப்பிக்கும் பணியினை மேற்கொண்டனர்  

மார்ச் 2010 இல் இந்தத் திரைப்படத்தின் படப்பிடிப்பு துவங்கியது. 46 நாட்களில் இந்த படத்திற்கான படப்பிடிப்பு முழுவதும் நிறைவு பெற்றது.ஆகஸ்ட் 2010 இல் படத்தின் அனைத்து வேலைகளும் நிறைவு பெற்றது. எந்திரன் படத்திற்கான வெளியீடு மற்றும் படத்தினை வெளியிடும் வேலைகள் போன்ற காரணங்களினால் இந்தப் படம் மூன்று மாதம் தாமதமாக வெளியானது.26 நவம்பர், 2010 இல் இந்தத் திரைப்படம் வெளியானது. விமர்சன ரீதியாகவும் வணிக ரீதியாகவும் இந்தப் படம் தோல்வியடைந்தது. 2012 ஆம் ஆண்டில் லவ் ஜர்னி எனும் பெயரில் இந்தத் திரைப்படம் தெலுங்கில் மீளுருவாக்கம் ஆனது.  

## நடிகர்கள்
ராஜேஷாக ஜெய் அனு (ஷாஜான் பதம்ஸி)  

கௌசிக் ( விஜய் வசந்த்) மைக்கேல் (மைக்கேல் தங்கதுரை)  

லட்சுமி ராமகிருஷ்ணன் ஹரியாக ரங்கா  

தீபக்காக அஸ்வின் ராஜா திலீப்பாக அஜய்  

விருந்தினர் தோற்றத்தில் சுவாதி ரெட்டி  

## தயாரிப்பு

### வளர்ச்சி
*சரோஜா* திரைப்படத்தின் வெற்றியினைத் தொடர்ந்து அதன் இயக்குநர் வெங்கட் பிரபு, தனது உதவியாளரான ஸ்ரீபதி ரங்கசாமியினை டி. சிவாவிடம் பரிந்துரை செய்தார். மேலும் சோனா என்பவரை இணைத் தயாரிப்பாளராகவும் பரிந்துரை செய்தார். சிவா இந்தப் படத்திற்காக கனிமொழி எனும் தலைப்பினை பரிந்துரை செய்தார். மேலும் அவர் அரசியல்வாதியான கனிமொழியின் பெயர் இருப்பதால் அது படத்தின் விளம்பரத்திற்கு உதவும் என நினைத்தார். இதை கனிமொழியிடம் தெரிவித்த போது கதையினைத் தெரிந்துகொண்டு இந்தத் திரைப்படத்திற்கு தனது பெயரினை வைப்பதில் எந்தப் பிரச்சினையும் இல்லை எனவும் கதை நன்றாக உள்ளதாகவும் படக்குழுவினரைப் பாராட்டினார்.  

ஸ்ரீபதி இரண்டு படங்களில் உதவி இயக்குநராக பணிபுரிந்த பிறகு இந்தப் படத்தினை இயக்கினார். ராஜேஷ் எனும் முக்கியக் கதாபாத்திரத்தில் நடிக்க ஜெய் ஒப்பந்தமானார். அந்தக் கதாப்பாத்திரத்தில் நடிக்க 21 வயதான தோற்றம் கொண்ட ஒரு நடிகர் தேவை எனவும் அதற்கு ஜெய் மிகப் பொருத்தமாக இருப்பார் எனவும் நினைத்தார். 2008 ஆம் ஆண்டு வெளியாகி வெற்றி பெற்ற *சுப்பிரமணியபுரத்தில்* ஜெய்க்கு இணையாக நடித்த சுவாதி ரெட்டி, ஆரம்பத்தில் முன்னணி பெண் பாத்திரத்திரமாகக் கருதப்பட்டார். ஆனால் பின்னர் அவர் நடிக்கவில்லை. விஜய் வசந்த் ஒரு குறிப்பிடத்தக்க பாத்திரத்தில் நடிக்க ஒப்பந்தம் ஆனார். ரங்கா மற்றும் மைக்கேல் தங்கதுரை ஆகியோர் ஜெயின் நண்பர்களாக நடிக்க தேர்வு செய்யப்பட்டனர்.  

சக்தி சரவணனின் உதவியாளரான பி. சிதம்பரம் இந்தப் படத்திற்கான ஒளிப்பதிவாளராக ஒப்பந்தம் ஆனார். இந்தக் கதையினைக் கேட்ட பத்து நிமிடங்களில் இந்தத் திரைப்படம் ஒப்பந்தமானது. வெங்கட் பிரபுவின் விருப்பமான குழுவில் இடம் பெற்றவர்களான பிரவீன் கே.எல் மற்றும் என்.பி.ஸ்ரீகாந்த் ஆகியோர் இந்தப் படத்திலும் பணியாற்றினர்.
# மனோஜ் பாஜ்பயீ


**மனோஜ் பாஜ்பயீ** (Manoj Bajpayee பிறப்பு 23 ஏப்ரல் 1969), **மனோஜ் பாஜ்பை** என்றும் பரவலாக அறியப்படும் இவர் இந்தியத் திரைப்பட நடிகர் ஆவார். இவர் பெரும்பான்மையாக இந்தி திரைபப்டங்களில் நடிக்கிறார். மேலும் இவர் தெலுங்கு மற்றும் தமிழ் மொழி படங்களிலும் நடித்துள்ளார். அவர் இரண்டு தேசிய திரைப்பட விருதுகள் மற்றும் நான்கு பிலிம்பேர் விருதுகளைப் பெற்றவர். 2019 ஆம் ஆண்டில், கலைக்கு அவர் செய்த பங்களிப்புகளுக்காக இந்தியாவின் நான்காவது மிக உயர்ந்த பத்மஸ்ரீ அவருக்கு வழங்கப்பட்டது.  

பீகாரில் உள்ள நர்காடியகஞ்சில் ஒரு சிறிய கிராமமான பெல்வாவில் இவர் பிறந்தார். பாஜ்பாய் குழந்தை பருவத்திலிருந்தே ஒரு நடிகராக வேண்டும் என ஆசைப்பட்டார். அவர் தனது பதினேழு வயதில் டெல்லிக்கு இடம் பெயர்ந்தார். மேலும் தேசிய நாடக பள்ளியில் கற்பதற்கு விண்ணப்பித்தார். நான்கு முறை இவரின் விண்ணப்பம் அங்கு நிராகரிக்கப்பட்டது. கல்லூரியில் படிக்கும் போது தொடர்ந்து நாடகங்களில் நடித்து வந்தார். *துஜ்கால்* (1994) திரைப்படத்தில் ஒரு சிறிய கதாப்பாத்திரத்திலும், சேகர் கபூரின் *பண்டிட் குயின்* (1994) திரைப்படத்தில் ஒரு சிறு வேடத்திலும் பாஜ்பாய் நடித்தார். சில திரைப்படங்களில் நடித்த பிறகு ராம் கோபால் வர்மாவின் இயக்கத்தில் 1998 ஆம் ஆண்டில் வெளியான சத்யா திரைப்படத்தில் நடித்ததன் மூலம் இவர் பரவலாக அறியப்பட்டார். அந்தத் திரைப்படத்தில் நடித்ததற்காக சிறந்த துணை நடிகருக்கான தேசிய திரைப்பட விருதையும், சிறந்த நடிகருக்கான பிலிம்பேர் விமர்சகர்கள் விருதையும் பாஜ்பாய் பெற்றார். பின்னர் *கவுன்* (1999), *ஷூல்* (1999) போன்ற படங்களில் நடித்தார். சிறந்த நடிகருக்கான தனது இரண்டாவது பிலிம்பேர் விமர்சகர்கள் விருதை வென்றார்.  

2003 ஆம் ஆண்டில் வெளியான பிஞ்சர் திரைப்படத்திற்காக இவர் தேசிய விருதுக்கான சிறப்பு நடுவர் விருதினை வென்றார். *பின்னர் 2010 ஆம் ஆண்டில்* ராஜ்நீட்டி எனும் திரைப்படத்தில் நடித்தார். இதில் பேராசை குணம் கொண்டவரக நடித்தார்.இது பரவலான பாராட்டினைப் பெற்றுத் தந்தது.  

## ஆரம்பகால வாழ்க்கை
பஜ்பாய் ஏப்ரல் 23, 1969 அன்று பீகார் மேற்கு சம்பாரண் மாவட்டத்தில் உள்ள நர்காத்தியகஞ்ச் நகருக்கு அருகிலுள்ள பெல்வா என்ற சிறிய கிராமத்தில் பிறந்தார். அவர் தனது மற்ற ஐந்து உடன்பிறப்புகளில் இரண்டாவது குழந்தை ஆவார். அவரது தங்கைகளில் ஒருவரான பூனம் துபே, திரையுலகில் ஆடை வடிவமைப்பாளராகப் பணிபுரிந்தார். இவரது தந்தை விவசாயி, தாயார் இல்லத்தரசி ஆவார். பாஜ்பாய் தனது விடுமுறை காலங்களில் விவசாயம் செய்வார். குழந்தை பருவத்திலிருந்தே, அவர் ஒரு நடிகராக விரும்பினார். அவர்களின் தந்தை அவர்களின் கல்விக்காக பணம் சேகரிப்பதில் சிரமம் இருந்தது. அவர் நான்காம் வகுப்பு வரை ஒரு குடிசை பள்ளியில் படித்தார். பின்னர் தனது ஆரம்பப் பள்ளிப்படிப்பை கே.ஆர் உயர்நிலைப் பள்ளியில் கற்றார். பெட்டியாவில் உள்ள மஹாராணி ஜானகி கல்லூரியில் தனது 12ஆம் வகுப்பை முடித்தார். பதினேழு வயதில் புதுடெல்லிக்குச் சென்று சத்யவதி கல்லூரியில் பயின்றார். பின்னர் இவர் டெல்லி பல்கலைக்கழகத்தின் ராம்ஜாஸ் கல்லூரிக்குச் சென்றார். ஓம் பூரி மற்றும் நசீருதீன் ஷா போன்ற நடிகர்களிடமிருந்து இவர் ஆலோசனைகளைக் கேட்டறிந்தார்.மேலும் தேசிய நாடக பள்ளியில் கற்பதற்கு விண்ணப்பித்தார். நான்கு முறை இவரின் விண்ணப்பம் அங்கு நிராகரிக்கப்பட்டது. கல்லூரியில் படிக்கும் போது தொடர்ந்து நாடகங்களில் நடித்து வந்தார்.  

பாஜ்பாய் டெல்லியைச் சேர்ந்த ஒரு பெண்ணை மணந்தார். ஆனால் பின்னர் இவர் விவாகரத்து பெற்றார். தனது முதல் படமான *கரீப்* (1998) படத்திற்குப் பிறகு நேஹா என்றும் அழைக்கப்படும் நடிகை ஷபானா *ராசாவை* அவர் சந்தித்தார். இவர்கள் 2006 இல் திருமணம் செய்து கொண்டனர்.
# சாபஸ் நதீம்


**சாபஸ் நதீம்** (பிறப்பு: ஆகஸ்ட் 12, 1989) இந்தியத் துடுப்பாட்ட அணியின் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2004 ஆம் ஆண்டில் முதல் தரத் துடுப்பாட்டப் போட்டிகளிலும், 2005 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2019 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 111 முதல் தரத் துடுப்பாட்டப் போட்டிகளில் விளையாடி 2,132 ஓட்டங்களையும் , 109 பட்டியல் அ துடுப்பாட்டப் போட்டிகளில் விளையாடி 842 ஓட்டங்களையும் ,1 தேர்வுத் துடுப்பாட்டப் போட்டிகளில் விளையாடி 1 ஓட்டங்களையும் எடுத்துள்ளார். 14 வயதிற்குட்பட்ட பீகார் துடுப்பாட்ட அணிக்காக விளையாடி வருகிறார். தற்போது ஜார்க்கண்ட் மற்றும் சன்ரைசர்ஸ் ஹைதராபாத் அணிக்காக விளையாடுகிறார்.  

செப்டம்பர் 2018 இல், பட்டியல் அ துடுப்பாட்டப் போட்டியில் சிறந்த பந்துவீச்சு வீரருக்கான புதிய சாதனையை ராஜஸ்தான் துடுப்பாட்ட அணிக்கு எதிராக 10 ஓட்டங்களுக்கு எட்டு இலக்குகளைக் வீழ்த்தினார் .அவர் 2019 ஆம் ஆண்டில் இந்தியா தேசிய துடுப்பாட்ட அணிக்காக சர்வதேச அளவில் அறிமுகமானார்.  

## துடுப்பாட்டப் போட்டிகள்

### முதல் தரத் துடுப்பாட்டம்
இவர் 2004 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2004 ஆம் ஆண்டில் ஜாம்செத்பூர் டிசம்பர் 4 இல் கேரளா துடுப்பாட்ட அணிக்கு எதிரான போட்டியில் இவர் ஜார்க்கண்ட் துடுப்பாட்ட அணி சார்பாக இவர் விளையாடினார்.  

### இருபது20
2007 ஆம் ஆண்டில் இவர் இருபது20 போட்டியில் அறிமுகமானார். ஏப்ரல் 3 இல் கான்பூரில் ஒரிசா துடுப்பாட்ட அணிக்கு எதிரான இருபது20 போட்டியில் இவர் ஜார்க்கண்ட் துடுப்பாட்ட அணி சார்பாக தனது முதல் போட்டியில் விளையாடினார்.  

### பட்டியல் அ
2005 ஆம் ஆண்டில் இவர் பட்டியல் அ போட்டியில் அறிமுகமானார். சனவரி 13, கொல்கத்தா ஒரிசா துடுப்பாட்ட அணிக்கு எதிரான இருபது20 போட்டியில் இவர் ஜார்க்கண்ட் ஆ துடுப்பாட்ட அணி சார்பாக போட்டியில் விளையாடினார்.  

## சர்வதேச போட்டிகள்
2019 ஆம் ஆண்டில் இவர் தேர்வுத் துடுப்பாட்டப் போட்டியில் அறிமுகமானார். அக்டோபர் 19, ராஞ்சியில் தென்னாப்பிரிக்கத் துடுப்பாட்ட அணிக்கு எதிரான இருபது20 போட்டியில் இவர் இந்தியத் துடுப்பாட்ட அணி சார்பாக போட்டியில் விளையாடினார். இந்தப் போட்டியின் முதல் ஆட்டப் பகுதியில் 11 ஓவர்கள் வீசி 22 ஓட்டங்களை விட்டுக் கொடுத்தார்.4 ஓவர்களை மெய்டனாக வீசி 2 இலக்குகளைக் கைப்பற்றினார்.பின் மட்டையாட்டத்தில் 5 பந்துகளில் ஓர் ஓட்டங்கள் எடுத்து இருதிவரை ஆட்டமிழக்காமல் இருந்தார். பின் இரண்டாவது ஆட்டப் பகுதியில் 6 ஓவர்கள் வீசி 18 ஓட்டங்களை விட்டுக் கொடுத்தார். 1 ஓவர்களை மெய்டனாக வீசி 2 இலக்குகுகளைக் கைப்பற்றினார். இந்தப் போட்டியில் இந்தியத் துடுப்பாட்ட அணி ஓர் ஆட்டப் பகுதி மற்றும் 202 ஓட்டங்களில் வெற்றி பெற்றது.மேற்கிந்தியத் தீவுகளுக்கு எதிரான பன்னாட்டு இருபது20 போட்டியில் அறிமுகமானார்.
# நிலேஷ் குல்கர்னி

**நிலேஷ் மொரேஷ்வர் குல்கர்னி** (Nilesh Moreshwar Kulkarni (பிறப்பு:3 ஏப்ரல், 1973) என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார் .மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார் . மேலும் இவர் 1994 ஆம் ஆண்டில் முதல் தரத் துடுப்பாட்டப் போட்டிகளிலும், 1994 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 1997 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 101 முதல் தரத் துடுப்பாட்டப் போட்டிகளில் விளையாடி 860 ஓட்டங்களையும் , 93 பட்டியல் அ துடுப்பாட்டப் போட்டிகளில் விளையாடி 178 ஓட்டங்களையும் ,10 ஒருநாள் துடுப்பாட்டப் போட்டிகளில் விளையாடி 11 ஓட்டங்களையும் 3 தேர்வுத் துடுப்பாட்டப் போட்டிகளில் விளையாடி 5 ஓட்டங்களையும் எடுத்துள்ளார்.  

## உள்ளூர் போட்டிகள்

### முதல் தரத் துடுப்பாட்டம்
இவர் 1994 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.பின் 2007 ஆம் ஆண்டில் மும்பை துடுப்பாட்ட அரங்கத்தில் சவுராட்டிர துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக விளையாடினார்.  

### பட்டியல் அ
1994 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 28, ஜெய்பூர் துடுப்பாட்ட அரங்கத்தில் ராஜஸ்தான் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக பட்டியல் அ துடுப்பாட்டப் போட்டியில் இறுதியாக விளையாடினார்.  

### இருபது20
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 மும்பை துடுப்பாட்ட அரங்கத்தில் பரோடா துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2007 ஆம் ஆண்டில் ஏப்ரல் 19, அகமதாபாத் துடுப்பாட்ட அரங்கத்தில் வங்காளத் துடுப்பாட்ட அணிக்கு எதிரான இருபது20 போட்டியில் இவர் மும்பை துடுப்பாட்ட அணி சார்பாக விளையாடினார்.  

## சர்வதேச போட்டிகள்
1997 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூலை 26 கொழும்பு துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இலங்கைத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். 1998 ஆம் ஆண்டில் சிட்னி துடுப்பாட்ட அரங்கத்தில் மே 28 அன்று கென்யத் துடுப்பாட்ட அணிக்கு எதிரான போட்டியில் இவர் இறுதியாக விளையாடினார்.  

1997 ஆம் ஆண்டில் இவர் தேர்வுத் துடுப்பாட்டப் போட்டியில் இவர் அறிமுகமானார். ஆகஸ்ட் 2, கொழும்பு துடுப்பாட்ட அரங்கத்தில் நடைபெற்ற தேர்வுத் துடுப்பாட்டப் போட்டியில் இலங்கைத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.தனது முதல் பந்திலேயே மார்வன் அடப்பட்டுவை வீழ்த்தினார். இதன் மூலம் தேர்வுத் துடுப்பாட்டப் போட்டியின் அரிமுகப் பந்திலேயே இழப்பினை வீழ்த்திய முதல் இந்திய வீரர் எனும் சாதனை படைத்தார். 2001 ஆம் ஆண்டில் மார்ச் 18 இல் சென்னையில் உள்ள துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வுப் போட்டியில் இவர் இறுதியாக விளையாடினார்.
# ரிஷி தவான்

**ரிஷி தவான் (**Rishi Dhawan (பிறப்பு:19 பெப்ரவரி ,1990) என்பவர் இந்தியத் துடுப்பாட்ட அணியின் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய சர்வதேச போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். இவர் 2009 ஆம் ஆண்டில் முதல் தரத் துடுப்பாட்டப் போட்டிகளிலும், 2008 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 73 முதல் தரத் துடுப்பாட்டப் போட்டிகளில் விளையாடி 3401 ஓட்டங்களையும் , 96 பட்டியல் அ துடுப்பாட்டப் போட்டிகளில் விளையாடி 1777 ஓட்டங்களையும் ,3 ஒருநாள் துடுப்பாட்டப் போட்டிகளில் விளையாடி 12 ஓட்டங்களையும் 89 இருபது20 துடுப்பாட்டப் போட்டிகளில் விளையாடி 1666 ஓட்டங்களையும் எடுத்துள்ளார். 2017 ஆம் ஆண்டின் ஐபிஎல்லில் இவர் கொல்கத்தா அணிக்காக விளையாடினார்.  

## உள்ளூர் போட்டிகள்

### முதல் தரத் துடுப்பாட்டம்
இவர் 2009 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.நவம்பர் 24, தர்மசாலா துடுப்பாட்ட அரங்கத்தில் தமிழ்நாடு துடுப்பாட்ட அணிக்கு எதிரான போட்டியில் இவர் இமாச்சலப் பிரதேச துடுப்பாட்ட அணி சார்பாக முதல் தரத் துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் தாதவுன் துடுப்பாட்ட அரங்கத்தில் கேரளா துடுப்பாட்ட அணிக்கு எதிரான போட்டியில் இவர் இமச்சல பிரதேச துடுப்பாட்ட அணி சார்பாக விளையாடினார்.  

### பட்டியல் அ
2008 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். பெப்ரவை 26 தில்லி துடுப்பாட்ட அரங்கத்தில் சர்வீசச் துடுப்பாட்ட அணிக்கு எதிரான போட்டியில் இவர் இமாச்சலப் பிரதேச துடுப்பாட்ட அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் அக்டோபர் 17 வதோதரா துடுப்பாட்ட அரங்கத்தில் தில்லி துடுப்பாட்ட அணிக்கு எதிரான பட்டியல் அ போட்டியில் இவர் இமாச்சலப் பிரதேச துடுப்பாட்ட அணி சார்பாக விளையாடினார்.  

### இருபது20
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 தில்லி துடுப்பாட்ட அரங்கத்தில் தில்லி துடுப்பாட்ட அணிக்கு எதிரான போட்டியில் இவர் இமாச்சலப் பிரதேச துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் நவமபர் 18, சண்டிகார் துடுப்பாட்ட அரங்கத்தில் இரயில்வே துடுப்பாட்ட அணிக்கு எதிரான இருபது20 போட்டியில் இவர் இமாச்சலப் பிரதேச துடுப்பாட்ட அணி சார்பாக விளையாடினார்.  

## சர்வதேச போட்டிகள்
2016 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 17 மெல்போர் துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் ஆத்திரேலியத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். 2016 ஆம் ஆண்டில் சிட்னி துடுப்பாட்ட அரங்கத்தில் சனவரி 17 அன்று ஆத்திரேலியத் துடுப்பாட்ட அணிக்கு எதிரான போட்டியில் இவர் இறுதியாக விளையாடினார்.  

2016 ஆம் ஆண்டில் இவர் பன்னாட்டு இருபது20 துடுப்பாட்டப் போட்டியில் இவர் அறிமுகமானார். சூன் 18, அராரே துடுப்பாட்ட அரங்கத்தில் நடைபெற்ற பன்னாட்டு இருபது 20 பன்னாட்டுத் துடுப்பாட்டப் போட்டியில் சிம்பாப்வே துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.
# ஃபைஸ் ஃபசல்



**ஃபைஸ் யாகுப் ஃபசல் (**Faiz Yakub Fazal**)** (பிறப்பு 7 செப்டமபர், 1985) என்பவர் இந்தியத் துடுப்பாட்ட அணியின் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய சர்வதேச போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2003 ஆம் ஆண்டில் முதல் தரத் துடுப்பாட்டப் போட்டிகளிலும், 2005 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 117 முதல் தரத் துடுப்பாட்டப் போட்டிகளில் விளையாடி 7,888 ஓட்டங்களையும் , 95 பட்டியல் அ துடுப்பாட்டப் போட்டிகளில் விளையாடி 2996 ஓட்டங்களையும் ,1 ஒருநாள் துடுப்பாட்டப் போட்டிகளில் விளையாடி 55 ஓட்டங்களையும் 66 இருபது20 துடுப்பாட்டப் போட்டிகளில் விளையாடி 1273 ஓட்டங்களையும் எடுத்துள்ளார்.  

ஜூலை 2018 இல், 2018–19 துலீப் கோப்பைக்கான இந்தியா ப்ளூ அணியின் தலைவராக இவர் தேர்வு செய்யப்பட்டார். ஆகஸ்ட் 2019 இல், அவர் 2019–20 துலீப் கோப்பைக்கான இந்தியா கிரீன் அணியின் தலைவராக தேர்வு செய்யப்பட்டார்.  
## உள்ளூர் போட்டிகள்

### முதல் தரத் துடுப்பாட்டம்
இவர் 2003 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார். டிசம்பர் 17 நாக்பூர் துடுப்பாட்ட அரங்கத்தில் சம்மு காஸ்மீர் துடுப்பாட்ட அணிக்கு எதிரான போட்டியில் இவர் விதர்பா துடுப்பாட்ட அணி சார்பாக முதல் தரத் துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் பெங்களூரு துடுப்பாட்ட அரங்கத்தில் இநியா ரெட் துடுப்பாட்ட அணிக்கு எதிரான போட்டியில் இவர் இந்தியா கிரீன் துடுப்பாட்ட அணி சார்பாக விளையாடினார்.  

### பட்டியல் அ
2005 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். சனவரி 9 இந்தூர் துடுப்பாட்ட அரங்கத்தில் ராஜஸ்தான் துடுப்பாட்ட அணிக்கு எதிரான போட்டியில் இவர் விதர்பா துடுப்பாட்ட அணி சார்பாக பட்டியல் அ துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் அக்டோபர் 17 வதோதரா துடுப்பாட்ட அரங்கத்தில் மகாராட்டிர துடுப்பாட்ட அணிக்கு எதிரான பட்டியல் அ போட்டியில் இவர் விதர்பா துடுப்பாட்ட அணி சார்பாக விளையாடினார்.  

### இருபது20
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 ஜெய்பூர் துடுப்பாட்ட அரங்கத்தில் மத்தியப் பிரதேச துடுப்பாட்ட அணிக்கு எதிரான போட்டியில் இவர் விதர்பா அணி சார்பாக இருபது20 துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் நவம்பர் 14 தும்பா துடுப்பாட்ட அரங்கத்தில் கேரளா துடுப்பாட்ட அணிக்கு எதிரான இருபது20 போட்டியில் இவர் விதர்பா துடுப்பாட்ட அணி சார்பாக விளையாடினார்.  

## சர்வதேச போட்டிகள்
20116 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூன் 15 அராரே துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் சிம்பாப்வே துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.